En comparanza con as celulas procariotas, as eucariotas tienen o citoplasma muit compartimentado, con organelas deseparadas u qualques vegadas interconectadas, totas ellas bien independizadas con membranas biolochicas que son d'a mesma naturaleza esencial que a membrana plasmatica d'a celula. O nuclio ye lo más notable y caracteristico d'os compartimentos que trestallan o protoplasma. O protoplasma tiene tres components esencials que son a membrana plasmatica, o nuclio celular y o citoplasma, estando este zaguer a suma d'as organelas, estructuras y o citosol. As celulas eucariotas son dotadas d'un citoesqueleto complexo, muit estructurato y dinamico, feito de microtubulos y filamentos proteicos.